Sokolnik
Sokolnik (němsce Valtenberg) je najwyše wuhorbjenje Łužiskich hór w Hornjej Łužicy w swobodnym staće Sakska. Na južnym zwisu je w starym podkopku žórło Wjazońcy, kotraž so pola Pirny do Łobja wuliwa. Wjeršk a sewjerozapadny bok hory zestajetej so z biotitskeho granodiorita, mjeztym zo so pod horu granodiorit namaka.
Nastaće mjeno[wobdźěłać]
Hišće w 18. lětstotku bě němske pomjenowanje Falckenberg (po słowje: Sokolowa hora) z wašnjom, kotremuž hornjoserbske mjeno Sokolnik wotpowěduje. Z tehdyšeho němskeho pomjenowanja nasta dźensa zwučene němske mjeno Valtenberg.
Połoženje a wokolina[wobdźěłać]
Leži něhdźe 2,5 km juhozapadnje wot gmejny Wjazońca a 5 km na sewjer wot Neustadta in Sachsen. Južna nakłona hory mjenuje so Hohwald, tam je při samej hranicy z Čěskej Hohwaldowa klinika.
Stawizny[wobdźěłać]
Wot 1752 hač 1762 bě na južnym zwisu Valentin-Erbstolln am Falckenberge, hdźež kwarcowa chódba bě předmjet hórnistwoweho pospyta. Zakulenu podkopkowu wotwěru maja dźensa za žórło rěki Wjazońca.
W lěće 1857 so hišće dźensa eksistowaca kamjentna rozhladna wěža po planach Carla Augusta Schramma natwari a tehdy hižo eksistowacy drjewjany nahórski hosćenc naruna so trochu pozdźišo přez kamjentny. Nahórski hosćenc wupali w lěće 1951, je so wšak pozdźišo znowa natwarił.
Jako stacija č-o 6 Valtenberg bě wjeršk w 1860ych lětach stacija 1. rjada kralowsko-sakskeje triangulacije. Z tuteje přičiny bě so na wjeršku krajměrjeski stołp nastajił, kotryž dźensa hižo njeeksistuje.
Rozhlad[wobdźěłać]
Z wěže saha pohlad přez Hornjołužiske hory hač do Žitawskich horin a tež hač do Połobskich pěskowčin a k hrjebjenju Rudnych hór. Při dobreho rozhlada do daliny stej tež hrjebjeni Izerskich hór a Kyrkonošow widźomnej.
Puće na wjeršk[wobdźěłać]
- Nad horu wjedźe mnoholičba turistiskich pućow, znaty je Hornjołužiski nahórski puć, kotrež wšě wuznamne łužiske hory přeprěkuje.
- Jako wuchadźišćo za najkrótši nastup móže dwórnišćoNeukirch Zapad słužić, wottam wjedźe puć přez zelenu markěrowanu rutu na wjeršk.
- Tež korčma Hohwaldschänke při statnej dróze Neustadt in Sachsen - Wołbramecy je přihódne wuchadźišćo za zalězenje hory. Wottam slěduje so puć markěrowany z módrym znamjenjom.
umb_Latn szl_Latn hrv_Latn slv_Latn mos_Latn slv_Latn szl_Latn pol_Latn szl_Latn szl_Latn slk_Latn szl_Latn hrv_Latn szl_Latn szl_Latn slv_Latn